**Ο άντρας των ονείρων μου** είναι ο τίτλος ελληνικής κωμικής τηλεοπτικής σειράς παραγωγής 2017-2018, βασισμένη στην κορεατική σειρά "My Husband Got a Family" (κορεατικά: 넝쿨째 굴러온 당신, μεταγραφή στο ελληνικό αλφάβητο: Νονγκκούλτζε Γκουλοόν Ντανσίν) που προβλήθηκε από το Star Channel.

Τη διασκευή του σεναρίου στα ελληνικά ανέλαβαν η Εμμανουέλα Αλεξίου και ο Αποστόλης Τσαούσογλου ενώ την σκηνοθεσία επιμελήθηκαν η Ρέινα Εσκενάζυ και ο Κώστας Κιμούλης.

Το πρώτο επεισόδιο της σειράς προβλήθηκε στις 2 Οκτωβρίου 2017 ενώ το τελευταίο στις 19 Ιανουαρίου 2018. Η σειρά αποτελείται από 76 επεισόδια.

Υπόθεση
-------

Η Αθηνά είναι μια δυναμική τηλεοπτική παραγωγός, παντρεμένη με τον Τζακ. Ο λόγος που τον παντρεύτηκε είναι πως ο Τζακ δεν έχει κανέναν άλλον στον κόσμο και πως οι θετοί του γονείς ζουν στο εξωτερικό. Η μητέρα της, η Έλλη την συμβουλεύει σε κάθε της βήμα. Ο Πανίκος και η Αγγελική είναι ένα ήσυχο ζευγάρι που περνάει τη ζωή του ανάμεσα στο σπίτι και στο οικογενειακό ζαχαροπλαστείο. Έχουν τρεις κόρες και μία εγγονή. Είχαν και έναν γιο, τον μικρό Γιαννάκη, που χάθηκε όταν ήταν 5 ετών και από τότε τον ψάχνουν. Τη μέρα των γενεθλίων της κόρης τους, της Μίκας, που είναι και η μέρα που χάθηκε ο Γιαννάκης, η γιαγιά Ιωάννα έχει απαγορεύσει τους εορτασμούς, αλλά η Αγγελική νιώθει πως είναι κρίμα για την κόρη της να μην έχει κόψει ποτέ μια τούρτα γενεθλίων. Όταν η Μπέλλα, η πλούσια νύφη της οικογένειας, πηγαίνει τη γιαγιά διήμερο σε σπα, η Αγγελική διοργανώνει ένα πάρτι. 

Την ίδια ώρα, ο ιδιοκτήτης του σπιτιού της Αθηνάς, της ανακοινώνει πως πρέπει να μετακομίσουν άμεσα και εκείνη πηγαίνει να ενημερώσει τον Τζακ. Η γιαγιά Ιωάννα, επειδή το σπα δεν της άρεσε, επιστρέφει στο σπίτι την ώρα που η οικογένεια γιορτάζει τα γενέθλια της Μίκας. Από το σοκ, παθαίνει συμφόρηση και μεταφέρεται στο νοσοκομείο. Εκεί η οικογένεια συναντάει τον Τζακ και την Αθηνά. Και ενώ η Αθηνά δυσανασχετεί με την ανυπόφορη φασαρία τους, ο Τζακ τους βρίσκει χαριτωμένους. Η Αγγελική και ο Τζακ νιώθουν μια περίεργη οικειότητα. Τελικά ύστερα από κάποια γεγονότα η οικογένεια ανακαλύπτει πως ο Τζακ είναι ο μικρός χαμένος γιος τους!

Διανομή
-------

### Πρωταγωνιστικό Καστ

| Ηθοποιός | Ρόλος |
| --- | --- |
| Δημήτρης Λιακόπουλος | Τζακ |
| Βασιλική Τρουφάκου | Αθηνά Χατζημιχάλη |
| Ελένη Γερασιμίδου | Ιωάννα Καρασαββίδη |
| Χρήστος Χατζηπαναγιώτης | Πανίκος Καρασαββίδης |
| Άννα Αδριανού | Έλλη Χατζημιχάλη |
| Ρένος Χαραλαμπίδης | Ντίνος Καρασαββίδης |
| Νικολέττα Βλαβιανού | Αγγελική Καρασαββίδη |
| Δήμητρα Σιγάλα | Μπέλλα |
| Αντώνης Καρυστινός | Αλέξανδρος |
| Χάρης Τζωρτζάκης | Μπάμπης |
| Βασίλης Ευταξόπουλος | Θεμιστοκλής |
| Ευγενία Παναγοπούλου | Μίκα |
| Λευτέρης Βασιλάκης | Μήτσος |
| Γιώργος Βουβάκης | Άπο Χατζημιχάλης |
| Ιουλία Καλογρίδη | Εύα |
| Κωνσταντίνα Κομμάτα | Βίκυ |

### Βασικό Καστ

| Ηθοποιός | Ρόλος |
| --- | --- |
| Ανδρέας Βούλγαρης | Λούης |
| Ανδρέας Φυλακτού | Σωτήρης |
| Πέννυ Φοινίρη | Σάρα |
| Χάρης Αριστείδου | Γιώργος |
| Αντώνης Ζαχαράτος | Στάθης |
| Παναγιώτης Σούλης | σκηνοθέτης |
| Ξένια Κωνσταντινίδου | Μαρίνα |
| Κατερίνα Αντζουλάτου | Τζένη |
| Ελισάβετ Πολίτη | Χριστίνα |

### Έκτακτες συμμετοχές

* Ευτυχία Φαναριώτη ως Μαυρογένη
* BO ως ράπερ
* Θάνος Καληώρας ως Τρύφωνας
* Αντώνης Βλοντάκης ως Αντώνης Αεράκης

Παραπομπές
----------

1. ↑  «Ο άντρας των ονείρων μου: Τι θα δούμε στα πρώτα επεισόδια της νέας σειράς του STAR; Φωτογραφίες!». Zappit. 12 Σεπτεμβρίου 2017. Ανακτήθηκε στις 12 Σεπτεμβρίου 2017.
2. ↑  «Εντατικές προετοιμασίες για τη σειρά «Ο άντρας των ονείρων μου»». Gossip-tv. 29 Ιουλίου 2017. Ανακτήθηκε στις 29 Ιουλίου 2017.
3. ↑  «Νέα σειρά στο Star». Tv-24. 1 Σεπτεμβρίου 2017. Ανακτήθηκε στις 1 Σεπτεμβρίου 2017.
4. ↑  «Star… προβληματισμοί! Πρόωρο τέλος για νέα σειρά που… δεν εντυπωσίασε». Dailymedia. 5 Νοεμβρίου 2017. Αρχειοθετήθηκε από το πρωτότυπο στις 12 Ιανουαρίου 2018. Ανακτήθηκε στις 5 Νοεμβρίου 2017.

Εξωτερικοί σύνδεσμοι
--------------------

* *Ο άντρας των ονείρων μου*   στην IMDb

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Τηλεοπτικές σειρές του STAR |
| --- |
|  |
| Δεκαετίας 2000 | 
* *Το Κλειδί* (2000)
 |
|  |
| Δεκαετίας 2010 | 
* *Ο άντρας των ονείρων μου* (2017)
 |

 |